 ಈ ಹಾಸ್ಯಭರಿತನಾಟಕದಲ್ಲಿನ ಎಲ್ಲಾ ಪಾತ್ರಗಳು ಗ್ರಾಮೀಣ ಸೊಗಡಿನ ಪ್ರೀತಿ ಉಕ್ಕಿಸಿವೆ.ರೊಸಾಲಿಂಡಾಳ ಪ್ರೀತಿಯು ಒರ್ಲ್ಯಾಂಡೊ ಬಗೆಗಿನ ಪ್ರೇಮಕ್ಕೆ ಸಾಕ್ಷಿಯಾಗಿದೆ.ನಗರ ಹಾಗು ಗ್ರಾಮೀಣರ ಮಧ್ಯದ ಒಲವು ಬೆಸೆವ ಅಜ್ಞಾತವಾಸವನ್ನು ತೋರಿಸುವ ಅರಣ್ಯದ ಸನ್ನಿವೇಶಗಳು ಕಾಲ್ಪನಿಕ ಎನಿಸಿದರೂ ವಾಸ್ತವವನ್ನು ವ್ಯಾಪಿಸಿವೆ.ಇಲ್ಲಿ ಹಾಸ್ಯವೇ ಪ್ರಧಾನವಾಗಿದ್ದರಿಂದ ಯಾವುದೇ ಪಾತ್ರದ ಬೆಳವಣಿಗೆ ಒಂದನ್ನೊಂದು ಹಿಂಬಾಲಿಸುವ ಅಗತ್ಯವಿಲ್ಲ ಎನಿಸುತ್ತದೆ. ಇದರ ಪ್ರಮುಖ ಅಂಶವೆಂದರೆ ಇದು ಒಂದು ಕುಸ್ತಿ ಪಂದ್ಯವನ್ನು ನೆನಪಿಗೆ ತರುತ್ತದೆ,ಈ ಪಂದ್ಯವನ್ನು ಯಾವಾಗಲೂ ಹಾಡೊಂದು ಬಂದು ಅಡತಡೆಯೊಡ್ಡುತ್ತದೆ. ಕೊನೆಯಲ್ಲಿ ವಿವಾಹ ದೇವತೆಯೇ ಅಲ್ಲಿಗೆ ಆಗಮಿಸಿ ಅಲ್ಲಿನ ಮದುವೆಯ ಘಟನಾವಳಿಗಳಿಗೆ ಆಶೀರ್ವಾದ ಮಾಡುತ್ತಾನೆ.

ವಿಲಿಯಮ್ ಶೆಕ್ಸ್ ಪಿಯರ್ ನ "ಆಸ್ ಯು ಲೈಕ್ ಇಟ್" ಸ್ಪಷ್ಟವಾಗಿ ವಿದೂಷಕ ರೊಮಾನ್ಸ್ ನ ಹಾದಿಯಲ್ಲಿ ಸಾಗುತ್ತದೆ;ಆದರೆ ಶೆಕ್ಸ್ ಪಿಯರ್ ಇದನ್ನು ಸಾಮಾನ್ಯವಾಗಿ ಬೆಳವಣಿಗೆಯಾಗಿ ಪರಿಗಣಿಸುವದಿಲ್ಲ. ಇಂತಹ "ಆಸ್ ಯು ಲೈಕ್ ಇಟ್" ಹಾಸ್ಯಭರಿತ ವಿದೂಷಕ ನಾಟಕಗಳಲ್ಲಿ ಶೆಕ್ಸ್ ಪಿಯರ್ ಸಾಮಾಜಿಕ ಸಂದೇಶವೊಂದನ್ನು ನೀಡಲು ಯತ್ನಿಸಿದ್ದಾನೆ.ಸಮಾಜದಲ್ಲಿ ಬೇರು ಬಿಟ್ಟಿರುವ ಅನ್ಯಾಯ ಮತ್ತು ಅತೃಪ್ತಿಯು ಸದ್ಯದ ಪರಿಸ್ಥಿತಿಗೆ ಕನ್ನಡಿ ಹಿಡಿದಿದ್ದಾನೆ.ಸಮಾಜದ್ರೋಹಿಗಳ ಪರಿಹಾಸ್ಯ ಮಾಡಲು,ಮೂರ್ಖತನವನ್ನು ಹೊರಗೆಳೆಯಲು,ಸ್ವಯಂ ನಾಶದ ಪ್ರವೃತ್ತಿಯನ್ನು ಹೊಡೆದೊಡಿಸಲು ಇಲ್ಲಿಪ್ರಯತ್ನಿಸಲಾಗಿದೆ.ಸಾಂಪ್ರದಾಯಿಕ ರೊಮಾಂಟಿಕ್ ಕವಿ ಪೆಟ್ರಾರ್ಕ್ ಇಲ್ಲಿ ಸಾಂಕೇತಿಕವಾಗಿ ನೆನಪಿಗೆ ಬರುತ್ತಾನೆ.

ಈ ತೆರನಾದ ಹಗುರ ಗುಣಮಟ್ಟದ ಪಾತ್ರಗಳ ಸೃಷ್ಟಿಗೆ ಶೆಕ್ಸ್ ಪಿಯರ್ ಮತ್ತು ಆತನ ವೀಕ್ಷಕರು ಹೊಂದಿಕೊಂಡು ಬಿಟ್ಟಿದ್ದಾರೆ.ಇದೊಂದು ಅತಿ ಸರಳ ಹಾಸ್ಯ ಪ್ರಸಂಗವಾದರೂ ಇದರ ಗದ್ಯದ ಆಳದಲ್ಲಿ ಅತ್ಯುತ್ತಮ ಗುಣಲಕ್ಷಣಗಳಿವೆ.ಈ ಅನ್ಯೋಕ್ತಿಯ ಕೊನೆಯು ಸಾಮಾಜಿಕ ಕಾಳಜಿಯ ಪ್ರತೀಕವಾಗಿದೆ. ಇಲ್ಲಿ ರೊಸಾಲಿಂಡಾಳ ಆಶಾವಾದಿತ್ವವು ಜಾಕ್ವೆಸ್ ನ ಮಹಿಳಾದ್ವೇಶಿ ವಿಷಣ್ಣತೆಗೆ ವ್ಯತಿರಿಕ್ತವಾಗಿ ನಿಲ್ಲುತ್ತದೆ. ಶೆಕ್ಸ್ ಪಿಯರ್ ಕೆಲವು ನಾಟಕದ ಗದ್ಯಗಳಲ್ಲಿ ತೀವ್ರವಾದ ಗಂಭೀರತೆ ಇದೆ,ನಂತರದ ಆತನ ಬರಹಗಳಲ್ಲಿ ಡ್ಯುಕ್ ಮತ್ತು ಡ್ಯುಕ್ ನ ಅಜ್ಞಾತವಾಸಗಳು" ಮೀಜರ್ ಫಾರ್ ಮೀಜರ್" ಮತ್ತು" ದಿ ಟೆಂಪೆಸ್ಟ್" ಗಳಿಗೆ ಮುಖ್ಯ ಕಥಾವಸ್ತಾಗಿತ್ತು.
ಈ ನಾಟಕದಲ್ಲಿ ಹಲವಾರು ಆಕಸ್ಮಿಕ ವ್ಯಾಜ್ಯಗಳು ಮತ್ತು ಪ್ರೀತಿ ಪ್ರೇಮದ ಪ್ರಕರಣಗಳು ಅವ್ಯಾಹತವಾಗಿ ನಡೆಯುತ್ತವೆ.ಇಲ್ಲಿ ಹಾಸ್ಯದ ಹೊನಲನ್ನು ಹರಿಸುವ ಸನ್ನಿವೇಶಗಳು ನಡೆಯುತ್ತವೆ.ಇಂತಹ ಸನ್ನಿವೇಶಗಳನ್ನು ಉದ್ಯಾನ ವನ ಅಥವಾ ತೆರೆದ ಮೈದಾನದಲ್ಲಿ ಪ್ರಯೋಗಿಸಬಹುದು.

ಸಂಗೀತ ರಂಗಮಂದಿರ
ರೇಡಿಯೋ
ನಿರ್ವಹಣೆ
ಧಾರ್ಮಿಕ ವಾಡಿಕೆ